CELEX: 32016D1791
Language: ro
Date: 2016-07-12 00:00:00
Title: Decizia (PESC) 2016/1791 a Consiliului din 12 iulie 2016 privind semnarea și încheierea în numele Uniunii a acordului sub forma unui schimb de scrisori între Uniunea Europeană și Republica Centrafricană privind statutul misiunii PSAC de instruire militară a Uniunii Europene în Republica Centrafricană (EUTM RCA)

11.10.2016   
            
            
               RO
            
            
               Jurnalul Oficial al Uniunii Europene
            
            
               L 274/31
            
         DECIZIA (PESC) 2016/1791 A CONSILIULUI
   din 12 iulie 2016
   privind semnarea și încheierea în numele Uniunii a acordului sub forma unui schimb de scrisori între Uniunea Europeană și Republica Centrafricană privind statutul misiunii PSAC de instruire militară a Uniunii Europene în Republica Centrafricană (EUTM RCA)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37, coroborat cu articolul 218 alineatele (5) și (6) din Tratatul privind funcționarea Uniunii Europene,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 19 aprilie 2016, Consiliul a adoptat Decizia (PESC) 2016/610 (1) privind o misiune PSAC de instruire militară a Uniunii Europene în Republica Centrafricană (EUTM RCA) care prevede că statutul unităților și personalului aflate sub comanda Uniunii, inclusiv privilegiile, imunitățile și alte garanții necesare îndeplinirii și bunei desfășurări a misiunii acestora, face obiectul unui acord încheiat în temeiul articolului 37 din Tratatul privind Uniunea Europeană (TUE) și în conformitate cu procedura prevăzută la articolul 218 din Tratatul privind funcționarea Uniunii Europene (TFUE).
            
         
               (2)
            
            
               În urma adoptării, tot în data de 19 aprilie 2016, a unei decizii a Consiliului de autorizare a începerii negocierilor în acest sens, Înaltul Reprezentant al Uniunii pentru afaceri externe și politica de securitate a negociat, în conformitate cu articolul 37 din TUE, un acord sub forma unui schimb de scrisori între Uniune și Republica Centrafricană privind statutul EUTM RCA în Republica Centrafricană.
            
         
               (3)
            
            
               În conformitate cu articolul 5 din Protocolul nr. 22 privind poziția Danemarcei, anexat la TUE și la TFUE, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. Danemarca nu participă la punerea în aplicare prezentei decizii și nu contribuie, prin urmare, la finanțarea acestei misiuni.
            
         
               (4)
            
            
               Acordul sub forma unui schimb de scrisori ar trebui aprobat,
            
         ADOPTĂ PREZENTA DECIZIE:
   Articolul 1
   Acordul sub forma unui schimb de scrisori între Uniunea Europeană și Republica Centrafricană privind statutul misiunii PSAC de instruire militară a Uniunii Europene în Republica Centrafricană (EUTM RCA) se aprobă în numele Uniunii.
   Textul acordului sub forma unui schimb de scrisori se atașează la prezenta decizie.
   Articolul 2
   Președintele Consiliului este autorizat să desemneze persoana sau persoanele împuternicite să semneze acordul sub forma unui schimb de scrisori prin care Uniunea își asumă obligații.
   Articolul 3
   Prezenta decizie intră în vigoare la data adoptării.
   
      Adoptată la Bruxelles, 12 iulie 2016.
      
         
            Pentru Consiliu
         
         
            Președintele
         
         P. KAŽMIR
      
   
   
      (1)  Decizia (PESC) 2016/610 a Consiliului din 19 aprilie 2016 privind o misiune PSAC de instruire militară a Uniunii Europene în Republica Centrafricană (EUTM RCA) (JO L 104, 20.4.2016, p. 21).